Petrolbom-gooier se vonnis verminder | Maroela Media
Die koerant berig regter Anton Veldhuizen het Woensdag die aanklagte van bedrog en aanhitsing om moord te pleeg in die Wes-Kaapse hooggeregshof omgekeer.
Maroela Media het verlede jaar berig Ghumman is aan bekruiping skuldig bevind weens sy obsessie met 'n vrou en dat hy 'n petrolbom na Philip Rhind se huis in Clifton gegooi het. Ghumman, 'n 32-jarige rekenmeester van Australië, is ook van bedrog, poging tot moord en aanhitsing tot moord skuldig bevind. Lees meer hier.
Ghumman se appèlsaak het in Junie begin.
Die Cape Times berig die ander twee aanklagte, naamlik poging tot moord en opsetlike saakbeskadiging, staan steeds.
Volgens die berig het Veldhuizen die betroubaarheid van hoorsê-verklarings van 'n getuie tydens Ghumman se verhoor bevraagteken.
Op die aanklag van bedrog het die regter gesê die aflegging van 'n valse verklaring is nie genoeg om iemand aan bedrog skuldig te maak nie.